Η ανάρτηση αυτη αφορά τη διαχειριση του κορωνοιού στην Ταιβαν, που ως τωρα εχει αποδειχτεί αρκετά καλή αν και η Χουμπέι... Δημοσιεύτηκε από Marios Papadakis στις Δευτέρα, 16 Μαρτίου 2020

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Τους λόγους για τους οποίους πέτυχε ηνα διαχειριστεί με επιτυχία την επιδημία του κορωνοϊού εξηγεί με αναλυτικό σημείωμα ο κρητικός χειρουργός, πού σύμφωνα με το cretalive.gr ζει και εργάζεται στην περιοχή αυτή της Άπω Ανατολής.«Η ανάρτηση αυτή αφορά τη διαχείριση του κορωνοϊού στην Ταϊβάν, που ως τώρα έχει αποδειχτεί αρκετά καλή αν και η Χουμπέι ειναι κοντά. Αναγνωρίζω ότι τα έγραψα αρκετά αναλυτικά, όποιος βαριέται να τα διαβάσει, παρακαλείται να προσπεράσει χωρίς σχόλια. Δυστυχώς, δεν είναι μια σύντομη ανάρτηση. Επίσης, δεν είναι μια ανάρτηση για να δούμεστην Ευρώπη, στις περισσότερες χώρες μάλλον δε μπορούν να εφαρμοστούν και πολλά, αφού η επιτυχία του εδώ συστήματος ήταν στην πρόληψη», γράφει ο Χανιώτης γιατρός και συνεχίζει με περισσότερες λεπτομέρειες.Διαβάστε παρακάτω τι αναφέρει στην ανάρτησή του:«Μερικές απαραίτητες πληροφορίες για τη χώρα: Η Ταϊβάν (επίσημο όνομα Δημοκρατία της Κινας) είναι ενα νησί με έκταση όση η Πελοπόννησος και η Στερεά Ελλάδα μαζί. Τα 2/3 είναι βουνά και εθνικά πάρκα, οπότε το κατοικήσιμο μέρος είναι λιγο μικρότερο από όλη τη Θεσσαλία. Σε ένα τόσο μικρό χώρο ζουν 23 εκατομμυρια άνθρωποι και ευκολα μπορεί να φανταστει κανείς πόσο δραματικά αποτελέσματα έχει μια επιδημία. Πρόκειται για εντελως εξελιγμένη χωρα, πιο μπροστά από όλες τις χώρες της Ευρώπης που εχω επισκεφτει εγώ προσωπικά (και εχω παει σε 30), καμία σχέση επίσης με Βιετναμ, Φιλιππίνες ή χώρες του τρίτου κόσμου όπως με ρωτάει πολύς κόσμος. Το ίντερνετ ειναι φλατ, σχεδόν δωρεάν και από τα πιο γρήγορα δίκτυα του κοσμου και έτσι όλα γίνονται ηλεκτρονικά (παντού πληρωμες contactless με το τηλεφωνο, live tracking στα μεσα συγκοινωνιας, παγκάκια με wireless φορτισεις παντου, αμετρητα gadgets κλπ), είναι ένας τεχνολογικός παράδεισος.Το σύστημα υγείας καταφέρνει να πλασάρεται σε πολύ υψηλές θέσεις, μάλιστα σε ανάλυση του Health Care Index ( https://www.numbeo.com/health-care/rankings_by_country.jsp…) ήρθε φέτος πρώτο στον κόσμο για δεύτερη συνεχόμενη χρονιά, πράγμα που είτε ισχύει είτε όχι, εύκολα καταλαβαινει κανείς ότι έχει γινει σημαία από τους ντόπιους που το εμπιστεύονται απόλυτα.Βασικά του πλεονεκτήματα είναι η δυνατοτητα που δινει για καθολική προσβασιμότητα, οι μικροί χρόνοι αναμονής και το κόστος. Είναι όλα πάρα πάρα πολύ φτηνά. ΗΚάθε ασθενής έχει μια κάρτα υγείας στην οποία είναι αποθηκευμένο όλο το ιστορικό που διαβάζεται με ένα απλό swipe σε οποιοδήποτε μηχάνημα.Η χώρα έχει αρκετά μεγάλα νοσοκομεία, υπερλουξ ξενοδοχειακά, με ακριβά ιατρικά facilities πρώτης κλάσης (gamma-knife, da vinci κλπ) ενώ κοντά στην πρωτεύουσα Ταιπει βρίσκεται το μεγαλύτερο νοσοκομείο του κόσμου, με μέγιστη χωρητικότητα τα 10.000 κρεβάτια ( https://www.healthcareglobal.com/…/top-10-largest-hospitals… ).Οι γιατροί δουλεύουν πάρα πολλές ώρες για μισθούς λίγο καλύτερους από τους Γερμανικούς. Μεγάλο ποσοστό των γιατρών έχει εξειδικευτεί στην Αμερική ενώ όλη η ιατρική μαθαίνεται στα αγγλικά (δεν υπάρχουν κινεζικά ιατρικά συγγραμματα). Η χώρα επίσης, για όποιον δε γνωρίζει, εχει συνταγματική δημοκρατία, πραγματική, όχι κατ΄ επίφαση. Αυτά όλα τα λέω και πλατειάζω για να διαλύσω την πλάνη της τριτοκοσμικής χώρας.Οι σχέσεις με την Κίνα (Λαϊκή Δημοκρατία της Κίνας) είναι τεταμένες για διάφορους λόγους, κυρίως πολιτικούς, με βασικότερο τη μη αναγνώριση της Ταϊβάν ως ανεξαρτητης χωρας από την Κίνα που τη θεωρεί επαρχία της. Αυτό εχει μεγάλη αντανάκλαση και στις πολιτικές υγείας αφού ο Παγκόσμιος Οργανισμός Υγείας δεν αναγνωρίζει την Ταϊβάν ως ανεξάρτητο κράτος. Έτσι, οποιαδήποτεαυτομάτως ισχύει και για την Ταϊβάν.Ένας άλλος λόγος για τις κακες σχέσεις των δυο χωρων είναι επίσης η επιδημία του SARS το 2003, που άργησε να γίνει αντιληπτή στην Ταϊβάν εξαιτίας της απόκρυψής της από την Κίνα. Πρόκειται για την πιο επώδυνη περίοδο στην ιστορία της χώρας τα τελευταία 40 χρόνια σύμφωνα με όλους όσους έχω ρωτήσει. Όχι μόνο γιατι πέθαναν 73 άτομα, αλλά γιατί κατέρρευσαν τα πάντα. Σταμάτησαν οι συγκοινωνίες εντελώς, διεκόπη όλη η βιομηχανική παραγωγή, υπήρξε μεγάλη ανεργία και φτώχεια, το σύστημα υγείας ζούσε χειρότερη φάση από αυτή της Ιταλίας. Η κοινωνία έζησε το απόλυτο shut down για περίπου 1 χρόνο, η κανονικότητα στην οικονομία επανήλθε μετα από 2-3 χρόνια. Το σοκ ήταν τόσο μεγάλο που ένα σεβαστό μέρος του πληθυσμού (5/10%) από τότε δεν εβγαλε ποτέ τη χειρουργική μάσκα σε δημόσιους χώρους και μέσα μαζικής μεταφορας. Η μάσκα λοιπόν έγινε μέρος της κουλτούρας.Το ιστορικό αυτό είναι η βασικότερη αιτία για την τωρινή εξέλιξη. Το 2003 μετά την επιδημία του SARS ενισχύθηκε σημαντικά το Κέντρο Ελέγχου Ασθενειών της Ταϊβάν (που είχε ιδρυθει το 1999), το οποίο πριν 3 μηνες εξαιτίας αναφορών για κρούσματα πνευμονίας στην Κίνα, διέταξε έλεγχο σε όλες τις πτήσεις από την Ούχαν.Να θυμίσω εδώ ότι ο ιός ανακοινώθηκε από την Κίνα στις 7 Γενάρη και το γονιδίωμα του στις 12 Γενάρη. Η Ταϊβάν λοιπόν έβαλε στοπ προτού καν ανακοινωθεί ο ιός. Δεν ανέμεναν βέβαια καινούριο ιό, οι έλεγχοι γίνονταν για να αποκλείσουν ανθεκτικά στελέχη του SARS και γίνονταν κάθε φορά που υπήρχε υποψία νέας επιδημίας τα τελευταία 15 χρόνια (στην Ταϊβάν είναι διάχυτη, από όλους ακόμα και επίσημα χείλη, η δυσπιστία σε οποιαδήποτε ανακοίνωση ερχεται από την Κίνα.Τότε σημανε πραγματικά συναγερμός, με στρατηγικούς στόχους να μην ξεφύγουν κρούσματα (δηλαδή ιχνηλάτηση), να μηδενιστεί η μεταδοτικότητα για να μην πληγει η δημοσια υγεια και φυσικα να μην πληγεί και η βιομηχανία. Η προσέγγιση ήταν πολύ επιθετική και βασίστηκε στο αξίωμα "κάθε εμπύρετο είναι κορωνοϊός μέχρι αποδείξεως του εναντίου".Επιστρατεύτηκε ο στρατός να βοηθήσει την παραγωγή μασκών και αντισηπτικών αυξάνοντας το capacity από 1 σε 9 εκατομμυρια μάσκες τη μέρα (οι ανάγκες ήταν περί τα 2 εκατομμύρια, οι υπολοιπες πλεον εξαγονται).Τελικά το πρώτο κρούσμα επιβεβαιώθηκε στις 21 Ιανουαρίου, μια 50χρονη δασκάλα που ήρθε από την Ουχαν. Αυτο συνέβη 2 ημέρες πριν την επίσημη έναρξη του Κινεζικού Νέου έτους, τη μεγαλύτερη γιορτή της χρονιάς, μια 7ημερη αργία, σε ένα κράτος που οι εργαζόμενοι εχουν 14 μερες άδεια το χρόνο (που σχεδον πουθενα δεν την παιρνουν όλη) και είναι υποχρεωμένοι να πάρουν άδεια εκείνη τη βδομάδα. Γράφεται ότι στη Χουμπέι μένουν 400.000 Ταϊβάνέζοι και στην Κίνα συνολικά 1 εκατομμύριο, οι οποίοι εκ των πραγμάτων έπρεπε όλοι να έρθουν να περάσουν τις γιορτές με τις οικογένειες τους. Στη μεγαλύτερη τραγική ειρωνεία της πανδημίας η Ιταλία ήταν η πρώτη (και για μια βδομαδα η μοναδικη) χωρα που σταμάτησε τις πτήσεις για Ταϊβάν, θεωρώντας τη χώρα υψηλού κινδύνου και μέρος της Κίνας (σήμερα, η Ταϊβάν εχει 1 νεκρό και η Ιταλία 2200).1. Υποχρεωτική η μάσκα σε κλειστούς χώρους και στα μέσα μαζικής μεταφοράς2. Τα σχολεία έκλεισαν για 10 ημέρες και ξανανοιξαν 25 Φεβρουαρίου.3. Όλοι οι χωροι γέμισαν με αντισηπτικά.4. Η τηλεόραση και το ραδιόφωνο υποχρεώθηκαν από το κράτος σε ωριαία μετάδοση οδηγιών (να μενετε σε κλειστους χωρους, να πλενετε τα χερια σας, πότε να φοράτε μάσκα κλπ).5. Αρκετες φορες τη μερα μεταδοση μηνυματων του πρωθυπουργου, σποτ και καθημερινό ανακοινωθεν του υπουργείου υγείας με την κατάσταση.6. Υποχρεωτική η θερμομέτρηση των επισκεπτών και των εργαζομενων σε δημόσια κτίρια 2 φορές τη μέρα.7. Όλα τα ύποπτα κρούσματα μπήκαν σε υποχρεωτικη 14ημερη καραντίνα στο σπίτι με αυστηρη παρακολουθηση της συμμορφωσης η οποία βασιζόταν στο σήμα GPS του κινητου που τους είχαν δώσει οι αρχές. Το πρώτο ζευγάρι που δε συμμορφώθηκε με την καραντίνα αναγκάστηκε να πληρώσει 10.000 USD.8. Ιχνηλάτηση μεχρι αηδίας, η οποία ήταν πολύ δύσκολη στην περίπτωση ενος που δήλωσε ψευδώς ότι δεν έχει πυρετό (έγινε διασταύρωση με τα στοιχεία της κάρτας και έμαθαν ότι είχε) αλλά είχε προλάβει κιολας να πάει το προηγούμενο βράδυ σε ένα μπαρ (πάλι χωρίς να το δηλώσει οταν ρωτηθηκε αν πηγε, 10.000 USD πρόστιμο). Επίσης πολύ δύσκολη ηταν η ιχνηλάτηση στην περίπτωση του diamond Princess που πέρασε και αφησε κόσμο προτου ξεκινήσει για την Ιαπωνία. Εκατοντάδες άνθρωποι που δεν ήταν σίγουροι αν είχαν επαφή με άτομα που κατέβηκαν από το καράβι μπήκαν οικειοθελώς σε καραντίνα.9. Για μεγάλο χρονικό διάστημα ηταν η Ταϊβάν που έβαλε μπαν για όλες τις πτήσεις από συγκεκριμένους προορισμούς. Επίσης σε όλα τα κρουαζιερόπλοια. Μιλάμε για 5700 πτήσεις προς Κίνα το μήνα.10. Από τις 11 Φλεβάρη όλοι οι αφιχθέντες στη χώρα υποχρεώθηκαν να συμπληρώσουν φόρμα ότι είναι υγιείς, αλλιώς έμπαιναν προληπτικά σε καραντίνα. Όλα βεβαιως με ειδικά applications και QR codes για να καταγραφουν κατευθειαν ονλαιν. Αρνηση συμπλήρωσης ίσον 5000 USD.11. Όλες οι περιπτώσεις γρίπης με αρνητικό τεστ επανεξετάστηκαν.12. Άτομα που δεν τήρησαν την καραντίνα που τους είχε επιβληθεί επικηρύχτηκαν από τις αρχές μεσω της τηλεόρασης ως κίνδυνοι δημόσιας υγείας. Βρέθηκαν και πλήρωσαν πρόστιμα.13. Απαγορεύτηκε η εξαγωγη μασκων.14. Ανακοινώθηκε ότι τα φεικ νιουζ θα τιμωρούνται με πρόστιμο 100.000USD.15. Δόθηκε το δικαιωμα στους δημόσιους υπαλλήλους να παρουν αδεια ανευ αποδοχων αν εχουν παιδια αρρωστα κατω των 12 ετων.16. Οι επιχειρήσεις που επηρεάστηκαν από την πανδημία ενισχύθηκαν με 2 δισεκατομμυρια δολάρια.17. Πολλές μάσκες μοιράστηκαν δωρεαν σε σχολεια.18. Όλα τα συνεδρια και οι εκδηλωσεις ακυρώθηκαν. Ξενοδοχεια, εστιατορια, μνημεια κλπ ήταν και είναι ανοιχτά.Στο δικό μας νοσοκομείο (1250 κρεβατια) έγιναν τα εξής:19. Με το γύρισμα ενός διακόπτη όλες οι πόρτες, που ανοιγοκλεινουν με barcode, από τη μια στιγμή στην άλλη απενεργοποιήθηκαν, καταργώντας όλες τις παράπλευρες εισόδους και εξόδους του νοσοκομείου, επιτρέποντας μόνο 2. Εχουμε καταλάβει για τι μιλάμε; Νοσοκομείο 1,5 φορά σαν τον Ευαγγελισμό κατήργησε όλες του τις εισόδους πέρα από την κεντρικη και των επειγόντων και είχε απόλυτο έλεγχο του ποιος μπαίνει και γιατί. Στις 16.00 κλεινει και η κεντρική είσοδος και πλέον δεν υπάρχει κανένας τρόπος να εισέλθεις αν δεν είσαι επείγον περιστατικό ή προσωπικό.20. Στην κεντρική είσοδο τοποθετήθηκαν ιμάντες σαν αυτούς στα αεροδρόμια για να ελέγξουν τις ουρές. Στην αρχή του ιμάντα σου μετράνε τη θερμοκρασία, αν εχεις πυρετό πας σε ειδικό χώρο ως ύποπτος. Αν δεν εχεις προχωράς παρακάτω. Δίνεις αναλυτικό ιστορικό που ταξίδεψες και με ποιους μαζί με την κάρτα σου. Όλα φυσικά διασταυρώνονται, δεν εμπιστευονται κανεναν. Αν δεν έχεις σοβαρο λόγο να εισέλθεις στο νοσοκομειο σου απαγορεύεται η είσοδος και σε διωχνουν.21. Αν σου επιτραπει η είσοδος σου μοιράζονται διαφημιστικά φυλλάδια για τον κορωνοιο με οδηγίες για το τηλεφωνικο νουμερο και σου γίνεται live demonstration του πως να πλύνεις τα χέρια σου. Σου δίνουν και μια μάσκα και σου λενε ότι έχεις περιορισμένο χρόνο να μείνεις μέσα.22. Στην έξοδο σε περιμένει ένας υπάλληλος να σου υπενθυμίσει να πλένεις τα χέρια σου. Σου δίνει ένα μπουκαλάκι αντισηπτικό και μια δεύτερη μάσκα, σε συμβουλευει να μεινεις σπίτι σου και να ενημερώσεις όσο πιο πολλούς μπορείς εξ αποστάσεως.23. Η τραπεζαρία (τεράστιο food court στο υπόγειο του νοσοκομειου διπλα σε ενα mall με εμπορικα μαγαζια μεσα στο νοσοκομειο) αφαίρεσε τρεις καρεκλες απο καθε τραπεζι, ωστε να καθεσαι μονος σου. Φυσικα επιβλεπεσαι, δεν μπορεις να κάτσεις όσο θες, διασπείρεις.24. Το νοσοκομείο έχει ξεκάθαρη στρατηγικη. Γινονται προσομοιώσεις πανδημιας και μαζικής καταστροφής 2 φορες το χρόνο, στις οποίες συμμετέχει όλο το προσωπικό. Όλοι γνωρίζουν τι πρέπει να κάνουν. Εκτιμώμενος χρόνος αντίδρασης με μετατροπή όλων των αιθουσών χειρουργείου (65 τον αριθμο) σε αίθουσες αναπνευστικής υποστηριξης οι 2 ωρες. Αναλωσιμα αλλά και μηχανήματα υπαρχουν σε μεγάλες ποσότητες.Αυτά είναι τα νέα από την Ταϊβάν αυτη τη χρονικη στιγμη, τουλάχιστον από τη δική μου οπτική. Αν θυμηθώ και άλλα θα τα προσθέσω. Οι βασικοί άξονες είναι ασφάλεια, έλεγχος και ιχνηλάτηση στο πλαίσιο "συμμορφωση ή πρόστιμο" για το δημόσιο καλό. Για όσους φορανε μάσκα και δεν εχουν ταξιδεψει σε μέρη φωτιά δεν υπάρχει κανένας περιορισμός. Όλα φρι.Εύχομαι τα καλύτερα σε όλους, όσοι τυχον κολλήσετε μην κατηγορήσετε κανέναν, είναι πανδημία, δε φταίει πλέον κανείς. Το αποτέλεσμα είναι κυρίως θέμα τύχης. Στα μάτια μου δεν υπάρχουν ήρωες και σωτήρες, εκτός από τους γιατρούς, που εχουν κάνει την κόλασή των άλλων καθημερινότητα.Να είστε καλα.»Διαβάστε ακόμη: